სლაიგო

**სლაიგო** (, , „ზღვის ნიჟარების სიუხვე“) — საპორტო ქალაქი ირლანდიაში, კონაქტის პროვინციაში, სლაიგოს საგრაფოს ადმინისტრაციული ცენტრი და უმსხვილესი ქალაქი. დაახლოებით 20 000 მკვიდრით, სლაიგო არის ჩრდილო-დასავლეთი ირლანდიის უდიდესი დასახლება. შემოგარენის ჩათვლით, მისი მოსახლეობა არის 38 581, რაც მთელი საგრაფოს მაჩვენებლის (63 000) 61 %-ს შეადგენს. 

მიუხედავად მისი შედარებით პატარა ზომისა, სლაიგო არის ისტორიული, კულტურული, სპორტული, კომერციული, ინდუსტრიული, სავაჭრო და მომსახურეობის ბიზნესის რეგიონული მნიშვნელობის ცენტრი. სლაიგო, ასევე, არის პოპულარული ტურისტული ადგილი ბუნების მრავალი გამორჩეული ძეგლითა და კულტურული ღირსშესანიშნაობებით.

## ეტიმოლოგია 
ქალაქის ინგლისური სახელწოდება – სლაიგო (Sligo) მიღებულია ირლანდიური სახელისაგან – *Sligeach*, რაც „ზღვის ნიჟარების სიუხვეს“ ან „ზღვის ნიჟარებიან ადგილს“ ნიშნავს. ეს აიხსნება იმით, რომ ქალაქის მთავარი მდინარე გარავოგი და მისი ესტუარი მდიდარია მოლუსკებით.

## დემოგრაფია 
2014 წლის მონაცემებით, სლაიგოში 19 452 ადამიანი ცხოვრობს.

ქალაქში 15 890 კათოლიკე ქრისტიანია; 1 708 კაცი სხვა რელიგიის მიმდევარია (ირლანდიის ეკლესია, ისლამი, პრესვიტერიანული ეკლესია, მართლმადიდებელი ქრისტიანობა); ხოლო 1 119 ადამიანი თავს არცერთ რელიგიას მიაკუთვნებს. არაირლანდიელი მოსახლეობის წილი შეადგენს 15,8 %-ს (შედარებისთვის, მთელ ქვეყანაში 12 %-ია). სხვა ერის ჯგუფებს შორის ყველაზე მრავალრიცხოვანია პოლონური დიასპორა (1 035 ადამიანი), ხოლო შემდეგ ბრიტანული.

სლაიგოს 6 830 მცხოვრებს შეუძლია ირლანდიურ ენაზე საუბარი, ხოლო მათგან 1 763 ყოველდღე იყენებს მას. 2 947 ადამიანი სახლში საუბრისას სხვა ენას იყენებს (არა ირლანდიური ან ინგლისური), მათგან ყველაზე გავრცელებული პოლონურია (1 021 სახლში მოსაუბრე). გარდა ამისა, ქალაქის 535 მკვიდრს არ შეუძლია ინგლისურად საუბარი კარგად ან საერთოდ.

## სპორტი 
სლაიგოში მოქმედებს ფეხბურთის, რაგბის და გელური თამაშების კლუბები. ქალაქის საფეხბურთო კლუბი – „სლაიგო როვერსი“ არის ქვეყნის 3 გზის ჩემპიონი და თასის 5 გზის მფლობელი.

## მედია 
სლაიგოში გამოიცემა რამდენიმე გაზეთი: „*Sligo Weekender*“ — ყოველ ხუთშაბათს,  *„The Sligo Champion“* — ყოველ სამშაბათს, ხოლო „*Northwest Express*“ (უფასო გაზეთი) — ყოველი თვის პირველ ხუთშაბათს. გარდა ამისა, „*Sligo Now*“ არის ქალაქის ყოველთვიური გასართობი გიდი.

სლაიგოში მოქმედებს რადიოს ორი სადგური.

## ცნობილი პიროვნებები 
*კიან იგანი — მუსიკოსი, ჯგუფ Westlife-ის წევრი
*მარკუს ფიჰილი — მუსიკოსი, ჯგუფ Westlife-ის წევრი
*შეინ ფილანი — მუსიკოსი, ჯგუფ Westlife-ის წევრი
*ნილ ჯორდანი — ოსკაროსანი რეჟისორი და სცენარის ავტორი
*კონსტანცა მარკიევიჩი — პოლიტიკოსი, საზოგადოებრივი აქტივსტი
*ლოლა მონტესი — მოცეკვავე და სცენის მსახიობი
*კრის ო'დაუდი — მსახიობი
*ჯეკ ბატლერ იეიტსი — მხატვარი, ილუსტრატორი, ოლიმპიური მედლის მფლობელი
*უილიამ ბატლერ იეიტსი — პოეტი, ნობელის პრემიის ლაურეატი ლიტერატურის დარგში

## დაძმობილებული ქალაქები 
*  ევერეტი, ვაშინგტონი, აშშ 
*  კროზონი, ბრეტანი, საფრანგეთი 
*   ილიაპელი, ჩოაპა, ჩილე 
*  კემპტენი, ბავარია, გერმანია 
*  ტალაჰასი, ფლორიდა, აშშ 

## გალერეა 

სურათი:sligo yeats.jpg|უილიამ ბატლერ იეიტსის ქანდაკება ოლსტერის ბანკის წინ
სურათი:sligo abbey.jpg|სლაიგოს სააბატო
სურათი:sligo famine.jpg|ირლანდიის დიდი შიმშილობის მონუმენტი სლაიგოს ნავსადგურში
სურათი:Sligo-tower.jpg|კათოლიკური კათედრალის კოშკის საათი
სურათი:Sligo-church.jpg|სლაიგოს კათოლიკური საკათედრო ტაძარი
სურათი:Sligo Borough Council.jpg|სლაიგოს ქალაქის საბჭო
სურათი:SligoCourtHouse.JPG|სლაიგოს სასამართლო
სურათი:Sligo Post Office 1996 08 27.jpg|სლაიგოს ფოსტის ოფისი 1996 წელს
სურათი:Sligo Cathedral - geograph.org.uk - 241318.jpg|წმინდა იოანე ნათლისმცემლის სახელობის კათედრალი, ირლანდიის ეკლესია

## იხილეთ აგრეთვე 
* სლაიგოს საგრაფო

## რესურსები ინტერნეტში 
* Official site
* სლაიგოს კათედრალი (ირლანდიის ეკლესია) 
* კეროუმორის მეგალითური კომპლექსი
* სლაიგოს მემკვიდრეობა
* სლაიგო და მისი შემოგარენი
* სლაიგოს მეთოდისტური ეკლესია 
* სლაიგოს პრესვიტერიანული ეკლესია
* http://www.sligotown.net/

## სქოლიო 
კატეგორია:ირლანდიის ქალაქები
კატეგორია:სლაიგოს საგრაფოს დასახლებული პუნქტები